cyanic-selkie/wikianc huggingface dataset:
Furusvermer
Levevis
Furusvermeren flyr i og ved bar- og blandingsskog med innslag av furu i mai – juli. Den besøker gjerne blomster og er kjent som pollinator av nattfiol (Platanthera bifolia). Larvene lever nesten utelukkende på furu (Pinus sylvestris), de har en sjelden gang blitt funnet på gran og lerk. Den er en av ganske få svermere som har larver på bartrær.
Utbredelse
Furusvermeren finnes over det meste av den palearktiske sone, fra Nord-Afrika gjennom det aller meste av Europa østover til Kina. I Norge finnes den i den sørligste delen av landet nordvestover til Hordaland, men synes å mangle lenger nord. Registrert i Florø, Sogn og Fjordane 28.05.2015.
Emma Watson
Emma Charlotte Duerre Watson (født 15. april 1990 i Paris i Frankrike) er en britisk skuespiller, modell og aktivist. Hun er født i Paris og oppvokst i Oxfordshire. Watson deltok på «Dragon School» og besøkte Oxford-skolen Stagecoach Theatre Arts.
Hun ble verdenskjent av sin første profesjonelle skuespillerrolle som Hermine Grang (på engelsk Hermione Granger) i Harry Potter-filmserien, etter bare å ha vært med i skoleskuespill tidligere. Watson var med i alle åtte Harry Potter-filmene fra 2001 til 2011, noe som ga verdensomspennende berømmelse, anerkjennelse fra kritikere og rundt 60 millioner dollar.
Brunei under Sommer-OL 2004
Brunei under Sommer-OL 2004. Én mannlig sportsutøver fra Brunei deltok i friidrett under Sommer-OL 2004 i Athen. Det var tredje gangen Brunei deltok i et sommer-OL, de vant ikke noen medalje.
Tanjung Priok kraftverk
Tanjung Priok kraftverk er et varmekraftverk ved Jakarta, på øya Java i Indonesia. Det har en installert produksjonskapasitet på 1 344 MW fordelt på 16 generatorer i 5 blokker av ulik størrelse opptil 780 MW. To blokker er fyrt med dieselolje, to blokker fyres med naturgass gjennom kogenerasjon, mens én blokk er en konvensjonell gassblokk.
Brenseltypen er naturgass og dieselolje. Utbyggingen skjedde 1960–1972, med en utvidelse i 1992–94. Operatør er PT Indonesia Power. Årsproduksjonen er om lag 7,0 TWh.
Emma Watson
Watson fortsatte å jobbe utenfor Harry Potter-filmene, blant annet som stemmeskuespiller i Historien om Despereaux (2008). Siden har hun hatt en hovedrolle i The Perks of Being a Wallflower (2012) og The Bling Ring (2013). Hun er med i This Is the End (2013), og portretterte tittelfigurens adopterte datter i Noah (2014). I 2017 var hun Belle i en spillefilm-oppsetning av ''Skjønnheten og udyret. Hun har også vært med i Regression (2015), Colonia (2015) og The Circle (2017).''
Foreldrene hennes, Chris Watson og Jaqueline Luesby, som begge er advokater, er skilt. Emma Watson har også en yngre bror ved navn Alexander.
Før rollen i Harry Potter-filmene, var hennes skuespillererfaring begrenset, med kun mindre roller i skolestykker, som for eksempel Arthur: The Young Years og The Happy Prince. Hun ble interessert i teater gjennom skolen, og syv år gammel vant hun førstepris i Daisy Pratt Poetry Competition. Da hun var ni år gammel fikk hun rollen som Hermine Grang, rollefiguren hun har spilt gjennom hele Harry Potter-serien.
Emma Watson er med i Historien om Desperaux, og hadde en rolle i TV-filmen Ballet Shoes. Hun har også fått en rolle i Marilyn Monroe-biografien My Week With Marilyn. I tillegg skal hun spille i det romantiske dramaet The Perks of Being a Wallflower med Logan Lerman.
De Havilland DH 104 Dove
de Havilland DH.104 Dove var et britisk to-motors kort-distanse passasjerfly, konstruert og bygget av de Havilland umiddelbart etter andre verdenskrig, da fabrikken igjen kunne satse på sivil flyproduksjon,
Historie
Flyet var en etterføger til fabrikkens førkrigs-model, den to-motors to-dekkeren de Havilland Dragon Rapide som var en av den britiske flyindustris mest vellykkede passasjerfly på 1930-tallet.
Produksjon
Produksjonen av Dove og dets mange varianter omfattet 388 sivile Dove Dessuten ble en militære variant,  Devon C.2 og  Sea Devon også bygget i henholdsvis 127 og 13 eksemplarer. Med plass til åtte passasjerer viste flyet seg snart å være for lite for flytrafikken på 1950-tallet og de Havilland bygget en større, men ellers nær identisk maskin med fire motorer, de Havilland DH 114 Heron som kunne romme 15 passasjerer. Dove fløy første gang 25. september 1945. Produksjonen opphørte på midten av 1960-tallet. Det var da blitt bygget i 542 eksemplaer.
Varianter
Dove ble bygget i flere militære versjoner ; Den sivile utgaven ble også bygget som en Executive versjon, som forretningsfly for indusrtibedifter
Sivile kunder
Flyet ble solgt til 17 større og mindre flyselskaper. De fleste eksisterer ikke i dag.
Kjente selskaper som har benyttet Dove:
Belgias Grand Prix 2007
Rapport
Ferraris Kimi Räikkönen vant Belgias Grand Prix foran teamkompis Felipe Massa, og tok med dette sin tredje strake seier på Spa-Francorchamps. Fernando Alonso tok en tredjeplass og knappet med dette innpå i mesterskapet på sin kollega Lewis Hamilton.
Kvalifisering
Noter til tabellen:
Nils Gunnar Lie
Nils Gunnar Lie (født 23. november 1950) er en norsk journalist og programleder med betydelig fartstid i NRK og TV 2. Han regnes som en av pionerene i TV 2.
Lie er utdannet lærer og har i tillegg statsvitenskap og engelsk grunnfag.
I 1992 gikk han over til det nyetablerte TV2 hvor han ledet debattprogrammet Holmgang fra 1992 til 1998 og den norske versjonen av Jeopardy! (1996–1997). Fra 1998 til 2005 var han nyhetsanker i TV 2 Nyhetene, deretter programleder for God morgen, Norge! sammen med Signe Tynning. I 2012 ble han ansatt i innenriksavdelingen i TV 2 Nyhetene, hovedsakelig som live-reporter. Her var han til han gikk av med pensjon i 2016.
Lie er født og oppvokst i Øystese i Kvam, Hordaland og er gift med Signe Lie (f. 1950), som er sendeleder i NRK P2.
I 1989 ble han både tildelt Kringkastingsprisen og kåret til Årets TV-navn. I 2001 fikk han Alf Helleviks mediemålspris.
Fylkesvei 2548
Fylkesvei 2548 går mellom Reistad og Einstad i Gausdal kommune.
Frem til 2019 hadde veien betegnelsen fylkesvei 339 (Oppland).
Olsvikåsen videregående skole
Olsvikåsen videregående skole er en fylkeskommunal videregående skole i Laksevåg bydel i Bergen. Skolen ble åpnet i 2006. Skolen er den første heldigitale skolen i Hordaland, og har idrettshall med internasjonale basketmål. Skolen er også toppidrettsgymnas i basketball i samarbeid med Norges Basketballforbund og Olympiatoppen.
Utdanningstilbud
Vedtatt utdanningstilbud for skoleåret 2023-2024:
Skolen tilbyr også helse- og oppvekstfag med studiekompetanse på 3 år.
Skolen har også grupper med tilrettelagt opplæring tilknyttet programmene helse- og oppvekstfag og restaurant- og matfag.
Studieretningen Design og håndverk ble lagt ned høsten 2017, Påbygging til generell studiekompetanse legges ned høsten 2020.
Stephen Baxter
Stephen Baxter (født 13. november 1957) er en britisk sciencefictionforfatter. Han var oppdratt som romersk-katolsk, og har doktorgrader i matematikk og ingeniør.
Bridge Energy
Bridge Energy ASA (ose: BRIDGE) var et uavhengig norsk oljeselskap etablert i 2005 med virksomhet på norsk og britisk sokkel. I 2010 ble det britiske oljeselskapet Silverstone Energy Limited slått sammen med Bridge Energy. I oktober 2013 ble selskapet overtatt av Spike Exploration. Selskapet hadde kontorer i Asker (hovedkontor) og Aberdeen og hadde 28 ansatte ved utgangen av 2010.
Stephen Baxter
Stil
Sterkt påvirket av H.G. Wells, har Baxter har vært visepresident i den internasjonale HG Wells foreningen siden 2006.
Bridge Energy
Historie
Bridge Energy AS ble grunnlagt i august 2005 av Einar Bandlien, Svein Johansen, Alfred Kjemperud og Olve Torvanger. Hovedfokuset skulle være på letevirksomhet på norsk og britisk sokkel. Selskapet ble prekvalifisert som rettighetshaver på norsk kontinentalsokkel i 2006 og rettighetshaver som operatør på norsk sokkel i 2009. I 2006 fikk selskapet med seg investeringsselskapet Lime Rock Partners på eiersiden med en avtale om et kapitalinnskudd på 50 millioner amerikanske dollar. I mars 2010 gjorde selskapet en privat aksjeemisjon som skaffet 324 millioner i ny egenkapital. I april samme år ble det kjent at Bridge Energy AS skulle slå seg sammen med det Aberdeen-baserte lete- og produksjonsselskapet Silverstone Energy Limited under navnet Bridge Energy ASA. Bridge Energy AS hadde på dette tidspunktet 13 lisenser på norsk sokkel mens Silverstone hadde 12 lisenser på britisk sokkel, deriblant det produserende feltet Victoria hvorav Silverstones andel av produksjonen var 1.500 fat oljeekvivalenter per dag. Den 21. mai 2010 ble selskapet notert på Oslo Børs.
Stephen Baxter
Stil
Hans fiction faller inn i tre hovedkategorier, hver med en helt annen stil og tone.
Bridge Energy
Historie
I oktober 2013 ble Bridge kjøpt av det norske leteselskapet Spike Exploration. Selskapet ble delt i to deler, der den norske delen av virksomheten ble slått sammen med Spike Exploration mens den britiske delen ble overtatt av HitecVision
Stephen Baxter
Stil
Hans «Xeelee Sequence»-historier er satt i fjern fremtid, hvor menneskene er på nippet til å bli den nest mektigste rase i universet, ved siden av Gud som er Xeelee. Karakterutviklingen i disse historiene er avbildning av avanserte teorier og ideer, slik som den sanne naturen til den store tiltrekking og den store kampen mellom baryone og mørk materie- livsformene. Eksempler på romaner som er skrevet i denne stilen er: «Ring» og «Timelike Infinity».
Bridge Energy
Virksomhet
På norsk sokkel ble Bridge tildelt 1 letelisens i APA 2006, 3 lisenser i APA 2007 og fikk senere 3 lisenser i APA 2008, 4 lisenser i APA 2009 (hvorav 1 som operatør) og 2 lisenser i APA 2010 (hvorav 1 som operatør). I 2007 kjøpte selskapet 3 letelisenser fra Talisman: PL 316, PL 335 og PL 337. På britisk side hadde selskapet ett produserende felt, gassfeltet Victoria I. Selskapet hadde i desember 2011 26 lisenser, hvorav 7 som operatør. Av 13 lete- og avgrensningsbrønner er det gjort 7 funn. 2P reserver utgjorde 22 millioner FOE.
Stephen Baxter
Stil
Dagens historier er mye mer menneskelige, med tegn portrettert med større dybde og omsorg. NASA er behørig behandlet, og en god del forskning har åpenbart vært gjort av han i sine interne struktureringer og metoder.
Disse romanene har en mye mørkere tone enn noen av hans andre historier, og ikke ofte har portrettene mye håp for menneskeheten som en moralsk art. Eksempler på romaner skrevet i denne stilen inkluderer hans «NASA Trilogy», inkludert «Voyage».
Hans "Evolution"-bøker handler om den økende interessen for utviklingen av menneskeheten. Disse synes å ha sin opprinnelse i hans andre skrivestiler, for eksempel «Mammoth og Manifold: Origin». Romanen «Evolution» er et eksempel på denne stilen.
Baxter dekker også mange andre stiler: hans «Mammoth»-historier, tilsynelatende for barn, er ofte til stor glede for voksne, mens The Time Ships er vanligvis sett på som en av hans største romaner. Boken vant John W. Campbell Memorial Award, the Philip K. Dick-Award, BSFA Award og ble nominert for andre store science fiction-priser, inkludert Hugo Award.
Priser
Baxter's story Last Contact is nominated for the 2008 Hugo Award for best short story.
Siri A. Meling
Siri Annette Haataja Meling (født 8. februar 1963 i Stavanger) er kommunedirektør i Eigersund kommune, noe hun har vært siden 23.5.2021.
Hun var tidligere regiondirektør ved Fiskeridirektoratets regionkontor i Egersund.
Hun er utdannet siviløkonom fra BI fra 1992. Hun var næringssjef i Dalane 1992–1997 og nestleder i Fonn Egersund AS 1997–2001. Siden 2006, unntatt tiden på Stortinget, har hun vært regiondirektør i Fiskeridirektoratet.
Folkekammervalget i DDR 1990
De vesttyske partiene involverte seg sterkt i den østtyske valgkampen. Dermed hørte samtlige partier som hadde søsterpartier i Forbundsrepublikken, til valgvinnerne. Partiene som hadde oppstått fra de borgerrettsbevegelsene som faktisk hadde æren for at muren falt, var derimot valgtapere.
Fortid
Folkekammeret hadde alltid hatt flere partier, DDR var altså aldri noen ettpartistat i teorien, men i praksis fungerte landet slik. Velgerne kunne ikke bestemme partienes representasjon i Folkekammeret. Denne var fordelt på forhånd. Det største partiet var Tysklands sosialistiske enhetsparti (SED, Sozialistische Einheitspartei Deutschlands). De andre partiene som «stilte til valg» ved tidligere valg var godkjente fra statsledelsen (og dermed SED), og ble omtalt som blokkpartier. De sto i praksis ytterst sjelden for en annen politikk enn SED.
Partier og valgforbund
CDU, DSU og DA gikk til valg sammen som «Allianse for Tyskland» (Allianz für Deutschland).
Resultater
Valgdeltagelsen var på 94 %. Endringene tar utgangspunkt i sammensetningen av Folkekammeret før 1990, selv om dets sammensetning den gang altså ikke ble avgjort demokratisk. Istedenfor hadde de tillatte partiene (blokkpartiene) et fast antall seter (av totalt 500), derav SED flest med 127 (25,4 %).
Bündnis 90 og De grønne dannet en felles fraksjon (Bündnis90/Grüne).
Viktige hendelser i valgperioden
Etter valget ble det dannet en stor koalisjon mellom CDU/DSU/DA, SPD og BFD med Lothar de Maizière (CDU) som regjeringssjef (ministerpresident).
Fettsuging
Fettsuging er en metode innen plastisk kirurgi som fjerner underhudsfett. Det er ingen slankemetode og egner seg best for behandling av uønskede fettansamlinger på f.eks. hofter, mage og lår. Fettsuging krever et sterilt miljø og bedøvelse. Andre navn er liposkulptur eller figurforming.
Metoden ble introdusert av den franske legen Gerard Illouz i 1977 og videreutviklet av amerikanske kirurger og den norske kirurgen Erik Dillerud i begynnelsen av 1980-årene. Fettsuging utføres nå som oftest med såkalt intern ultralyd, der fettvevet "knuses" før det suges ut. Ekstern ultralyd, såkalt ULTRASHAPE (eng.) har vært forsøkt i kombinasjon med diett – effekten av dette er dokumentert og publisert.
En kanyle som er et lite rustfritt stålrør brukes ved enkelte klinikker som utfører fettsuging. Kanylen injiseres i fettdepotene gjennom små snitt i huden som videre skaper små tunneler gjennom fettlagene og suger ut fettet.
Fettsuging innebærer også en del risikoer. Disse kan inkludere: Det anbefales også at pasienter som utfører denne type operasjon er i så god form som mulig før de tar fettsuging.
Randi Skaug
Randi Skaug (født 8. november 1959 i Hønefoss) er en norsk eventyrer, forfatter, foredragsholder og inspirator. Hun ble første norske kvinne som besteg Mount Everest, 20. mai 2004.
Hun fullførte Seven Summits, det høyeste fjellet på hvert kontinent, nyttårsaften 2007 og har reist i mer enn 75 land. Fra 2009 til 2014 har hun brukt Norge som ekspedisjonsland. Kajakkturen Sakteruta langs Nord-Norgekysten er del av dette prosjektet.
I tillegg til å være profesjonell eventyrer har hun et humanitært engasjement, gjennom mikroprosjektet WHY (World's next Heroes are still Young) som støtter utdanningsrettede formål for Bhotefolket i Nepal. Tidligere har hun i sambeid med Danish Demining Group finansiert minerydding i Mazaar i Nord-Afghanistan.
Skaug er utdannet siviløkonom fra Handelshøyskolen BI og har i tillegg et bachelorstudium i kommunikasjon i organisasjoner. Hennes yrkeskarriere startet i 1980 med logistikk i Norsk Texaco Oil, fortsatte med IT og ledelse i KPMG Data-Plan, VG, TBK og IBM, for deretter å svinge over til kommunikasjonsfaget i selskapet Kommunikator.
I dag lever og arbeider hun, som en av få kvinner i Norge, som profesjonell eventyrer. Hun er en mye benyttet foredragsholder både i Norge og utlandet.
Carl Gustaf Hammarskjöld
Carl Gustaf Valdemar Hammarskjöld (født 22. april 1865 i Tuna i Östergötland, død 27. februar 1940 i Stockholm) var en svensk politiker. Han var bror av Hjalmar Hammarskjöld, søskenbarn av Carl Hammarskjöld og Hugo Hammarskjöld og onkel til Dag Hammarskjöld.
Hammerskjöld utdannet seg til befal og var fra 1918 generalmajor og leder for 6:e arméfördelningen i Östersund. Han ble i 1922 utnevnt til leder for generalstaben, og ble i 1930 utnevnt til general. Han avsluttet samtidig de andre engasjementene.
Hammerskjöld representerte högern i 1918-1920 i andra kammaren og 1925-1932 i första kammaren. Han satt som forsvarsminister fra 27. oktober 1920 til 6. juni 1921.
Kinesisk douglasgran
Kinesisk douglasgran (vitenskapelig navn Pseudotsuga sinensis) tilhører furufamilien (Pinaceae). Douglasgraner (Pseudotsuga) regnes som en egen slekt. Kinesisk douglasgran er et nåletre som er truet, og rødlistet (vernet) internasjonalt.
Arten blir inntil 50 meter høy og kan ha en diameter på 2 meter. Barken er tykk, uregelmessig og grå. grenene er først gulgrå og deretter grå. De rette nålene kan bli inntil 3 cm lange, og har hvite (grågrønne) bånd av spalteåpninger. Frøkonglene er matt purpurrøde, senere purpur-brune, og inntil 8 x 4 cm. Frøene er brunspettete, triangulære eller eggeformet, og inntil 2 cm lange inklusive vingen.
Kinesisk douglasgran er varmekjær og tåler ikke sterk frost. Den vokser i det sørlige Kina og Taiwan, og plantes i parker og hageanlegg i Kina.
Varianter
Det er flere varianter av kinesisk douglasgran.
Hallgeir Langeland
Hallgeir Håbakk Langeland (født 14. november 1955 i Strand i Rogaland) er en norsk politiker (SV) og lærer.
Langeland var innvalgt på Stortinget fra Rogaland fra 1997 til 2013. Han er utdannet lærer og var rådgiver ved Austbø skole i Stavanger før han ble innvalgt på Stortinget. Etter å ha mistet stortingsplassen ved stortingsvalget 2013 vendte han tilbake til gamlejobben som lærer på Austbø skole.
Politisk karriere
Langeland har vært kommunepolitiker helt siden starten av sin politiske karriere. Fra 1975 til han flyttet til Stavanger i 1977, satt han i skolestyret i Strand kommune. I 1987 startet han sin karriere i kommunepolitikken i Stavanger, også her som medlem av skolestyret og som varamedlem til bystyret. I perioden 1991–1995 var han gruppeleder for SVs bystyregruppe i Stavanger, og medlem av formannskapet. I 1995 manglet Langeland 1 personstemme på å bli gjenvalgt til bystyret i Stavanger. En permisjon i SVs bystyregruppe gjorde at Langeland likevel fikk fast plass i bystyret det siste året før han ble valgt inn på Stortinget i 1997.
Langeland har aldri gått av veien for å bruke aksjonistiske virkemidler og sivil ulydighet. Han startet sin aksjonistiske karriere ved å dele ut hyrdebrev for selvbestemt abort på kirketrappa i Strand. Senere har han deltatt i og ledet flere studentaksjoner. Han organiserte husleiestreik blant studentene og den ulovlige lærerstreiken i 1988. Våren 1997 tok han initiativ til aksjonen "Nok er nok" i Stavanger, som en protest mot Høyrestyrets nedskjæringer i velferdsgoder.
Det internasjonale engasjementet har vært sentralt for Langeland i hans politiske arbeid, og han har vært opptatt av å jobbe for global rettferdighet gjennom ulike solidaritetsorganisasjoner, som blant annet Latin-Amerikagruppene og Cuba-aksjonen. Han har vært valgobservatør i Palestina.
Politiske saker
Som miljøpolitiker har Langeland blant annet engasjert seg for alternativ energi og mot utbygging av gasskraftverk uten CO2-rensing.
Også i sitt eget parti har Langeland hatt en opprørsrolle. Da SVs stortingsgruppe i 1999 støttet Norges deltakelse i NATOs bombing av Jugoslavia var Langeland den fremste talsmann for de mange i partiet som ikke delte dette synet.
Kontroversielle utspill
I 2001 gikk stortingsrepresentant Olav Gunnar Ballo ut og kalte USA en «terrornasjon», og omtalte landet som «disse satans mordere» (et Olof Palme-sitat). Utspillet ble støttet av Hallgeir Langeland.
Langeland kom nok en gang i fokus da han i 2005 omtalte irakiske polititjenestemenn som «quislinger», på tross av at FN hadde godkjent den nye irakiske regjeringen. Langeland hadde også tidligere gjort seg bemerket da han i 2001 foreslo å gi Nobels fredspris til den cubanske presidenten Fidel Castro med begrunnelsen «Jeg ønsker å flytte oppmerksomheten bort fra den manglende ytringsfriheten på Cuba og over til menneskerettigheter som mat, skole og helsevesen». Langeland har også fått kritikk for å sammenligne Israel med en nazi-stat.
Josef Maximilian Petzval
Josef Maximilian Petzval (ungarsk: Petzval József (eller Józeph, tysk Josef Maximilian Petzval, Miksa; født 6. januar 1807 Spišká Belá i Slovakia, død 17. september 1891 Wien) var en slovakisk, tysk og ungarsk matematiker og optiker som var ansvarlig for å utvikle det første portrettobjektivet med en blenderåpning på omtrent f3.5. Dette objektivet kunne ta inn 16 ganger mer lys enn datidens linser. Denne utviklingen tillot eksponeringstiden å reduseres til mindre enn ett minutt, noe som da banet veien for portrettfotografier.
Petzval var ansatt som matematikkprofessor ved Universitetet i Wien fra 1837 til 1877.
Rogaland Teater
Årlig presenterer teatret 10–14 produksjoner på fire forskjellige scener: Hovedscenen, med plass til 375 publikummere i to plan; Intimscenen, en fleksibel studioscene med plass til 72 publikummere; studioscenen Kjellerteatret; og Teaterhallen. På de to sistnevnte varierer publikumskapasiteten fra forestilling til forestilling.
I gjennomsnitt fremvises det årlig 400–500 forestillinger for et publikum på mellom 90,000 og 110,000. Publikumsrekorden på Rogaland Teater ble satt i år 2011 med over 150,000 besøkende, med «Jungelboken 2099» og «Sonny» som de to største publikumsmagnetene.
Fra 1. januar 2019 er skuespiller Glenn André Kaada teatersjef ved Rogaland Teater.
Historie
Teaterhistorien i Stavanger er eldre enn 1947. I 1850 oppførte daværende stadshauptmann L.W.Hansen et nybygg i Skagen 18, og i 2. etasje ble det innredet et teaterlokale med plass til 300 tilskuere med utgang både mot sjøen og Skagen.
Senere ble teaterforestillingene flyttet til Stavanger Sparekasses festivitetslokaler. Rundt 1880 fikk arkitekten Hartvig Sverdrup Eckhoff oppgaven med å tegne et nytt teaterbygg på Kannik. Arkitekten fikk fullmakt til å tegne en bygning i såkalt «proper stand» til kr. 59,000,-. 15. april 1883 gikk sceneteppet for første gang opp i Stavanger Theater, med Olaus Olsen som direktør.
Teateret gikk konkurs i 1886, ble gjenåpnet i 1890 i regi av Stavanger Theaterforening, og gikk på nytt konkurs i 1926. Den tyske okkupantmakten insisterte på ny virksomhet fra 1940. Gunnar Eide opprettet under krigen Stavanger Teater som er fast amatørensemble, og fortsatte det profesjonelt fra 1945 til 1947.
Det er den samme bygningen som Rogaland Teater fortsatt bruker. Teateret er utvidet flere ganger, sist ved en stor utvidelse og ombygging som var ferdig i 2001. Da Stavanger Turnforening fikk bygget en ny turnhall i 1980 ble den gamle turnhallen overtatt av Rogaland Teater og benyttet som bi-lokaler til teateret.
Dagens bygninger er ikke optimale til moderne teaterdrift og i 2011 startet Rogaland Teater prosjektet MOT2020 som skiftet navn til Sceneskifte i 2012. Planleggingen av et moderne teaterhus har pågått siden og vært gjennom flere utredninger. I 2020 overtok Stavanger kommune pådriver ansvaret og utreder mulighetene for en felles visjon og tomteutnyttelse med Rogaland Teater og Museum Stavanger.
Barne- og ungdomsteateret
I 1957 tok Bjørn Endreson initiativ til at det skulle opprettes et eget barneteater ved Rogaland Teater. Tilbudet er noenlunde unikt.
Årlig har det et publikum på cirka 30,000 i de 80 til 100 forestillingene som blir satt opp.
I 2008 fikk barne- og ungdomsteaterets leder gjennom 30 år, Elsa Nordvang, en æres-Amanda for sin innsats.
Sibirsk sembrafuru
Sibirsk sembrafuru (Pinus sibirica) er en furuart. Den tilhører underslekten Strobus, som hovedsakelig er utbredt i Nord-Amerika og Øst-Asia. Sibirsk sembrafuru ble tidligere ansett som en underart av den mellomeuropeiske sembrafurua og hadde det vitenskapelige navnet P. cembra subsp. sibirica.
Vanlig høyde er opptil 35 m og en stammediameter på 180 cm. Det største kjente eksemplaret er fra Altajfjellene og var 48 m høyt med en stammediameter på 350 cm. Barken er lysebrun eller gråbrun; kvistene er gule eller brungule og dekket av gule hår. Nålene sitter fem sammen og er litt krumme; de er 6–11 cm lange, 0,5–1,7 mm tykke og omtrent trekantede i tverrsnitt.
Konglene er butt eggformete, 5–8 cm lange og 3–5,5 cm brede. Kongleskjellene er tykke og harde med en utstikkende spiss. Konglene er mørkeblå om sommeren og glinsende rødbrune når de er modne. Trærne er ganske gamle før de får kongler. Frøene er gulbrune, 10 mm lange og 5–6 mm brede.
Sibirsk sembrafuru vokser på våte steder, enten i rene bestander eller sammen med sibirgran og sibiredelgran. Arten er utbredt i Russland der den finnes i Uralfjellene og vestlige og sentrale Sibir østover til traktene ved Bajkalsjøen. Det er også et par isolerte forekomster på Kolahalvøya. Arten finnes også i Kasakhstan, Mongolia og Nord-Kina (Heilongjiang, Indre Mongolia, Xinjiang). De isolerte forekomstene i Nordøst-Kina har vært skilt ut som en egen art, Pinus hingganensis, men har ingen spesielle særtrekk.
Sibirnøttekråke og sibirsk sembrafuru har utviklet et mutalistisk forhold der frøene utgjør en stor del av føden til nøttekråka, samtidig som fuglen bidrar til å spre frøene. Andre dyr som eter frøene er smågnagere, sobel, sibirstripeekorn, ekorn og brunbjørn. Lokalbefolkningen samler inn og spiser frøene. Før revolusjonen ble frøene også eksportert og ble i Norge kalt pinioler, zirbelnøtter eller russenøtter. På russisk kalles sibirsk sembrafuru Сибирский кедр, «sibirsk seder».
Dette treslaget ble innført til Norge rundt 1860. Det er gjort forsøk med arten som skogstre, og den er brukt til leplantning og som prydtre. Sammenlignet med vanlig furu tåler den mer skygge og fuktigere jord. Arten har spredd seg noe i indre strøk i Sør-Norge og nordover til Finnmark. Den vurderes som potensielt høy risiko i Fremmedartslista 2018.
Ismail Khan
Ismail Khan (født 1946) var guvernør av Herat-provinsen i Afghanistan. Under det sovjetiske invasjonen i 1979 ble Khan offiser i den afghanske hær og ble etterhvert mujahedin-kommandant. Han har blitt beskrevet som «slu, kort og med et alvisk smil». Han har et godt forhold til menneskerettighetene sammenlignet med andre guvernører, men listen over overgrep er likevel fæl. Da det i januar 2004 ble sendt et program på tv der kvinner sang, støttet han den afghanske høyesteretten som mente at dette måtte bannlyses.
I løpet av den afghanske overgangsadministrasjonen var Khan den militære kommandanten over det vestlige Afghanistan, inntil president Hamid Karzai innførte et forbud mot at noen kunne inneha både militære og sivile poster på en gang. I september 2004 ble han også fjernet fra posten som guvernør for Herat-provinsen. Khan ble tildbudt ministerposten for gruver og industri, men han avslo. Flere mennesker ble rapportert å være drept i protester mot fjerningen av Khan. Khan har kontroll over 25 000 soldater.
21. mars 2004 ble det rapportert at et attentat mot Khan slo feil. Det er antydet at general Abdul Zaher Nayebzadah beordret attentatet. Kort tid etterpå ble Mirwais Sadeq, Khans sønn og Afghanistans minister for sivil luftfart, drept av styrkene til Nayebzadah og alvorlige kamper mellom de to fraksjonene i Herat brøt ut. Etter kamper som varte i flere timer der rundt 100 mennesker ble drept, hevdet Khans styrker igjen å ha kontroll over byen.
Forkastning
Forkastning er et geologisk begrep som betegner bruddflate i fjell som kan framkomme brått gjennom jordskjelv. Bruddflaten danner grensen mellom to bergartsblokker eller fjellpartier som har beveget seg i forhold til hverandre. En forkastning har strøk og fall på samme måte som bergarter. Hvis strøkretningen er den samme som for bergarten, kalles den strøk-forkastning. Hvis forkastningens strøkretning er den samme som bergartens fallretning, kalles den tverr-forkastning. Forkastninger kan variere i lengde fra noen få centimeter til flere hundre kilometer.
Hengvegg og liggvegg
De to sidene av en vertikal forkastning er kjent som hengvegg og liggvegg. Hengveggen ligger over forkastningsplanet og liggveggen kommer under den, eller motsatt.
Zheng Xun
Zheng Xun (født 21. august 1987) er en kinesisk kunstløper. Han representerte landet sitt under Vinter-OL 2014 i Sotsji, der han ble nummer 23 i isdans.
Forkastning
Hovedtyper av forkastninger
Forkastninger dannes ved sammenpressing av blokker (kompresjonsforkastning), utvidelse (ekstensjonsforkastning) eller sidelengse glidninger. Basert på bevegelsesretning deles forkastninger inn i følgende hovedkategorier:
Sidelengsforkastning
To blokker glir horisontalt forbi hverandre, som to møtende tog. Hvis glidningen går mot venstre (sett fra begge sider av forkastningen), kalles den venstrelengs (sinistral). Hvis den går mot høyre, er det en høyrelengs forkastning (dexstral).
En særskilt klasse av sidelengsforkastning er transformforkastningen, som på en større skala danner grensen mellom tektoniske plater. Denne klassen står i sammenheng med de store tektoniske bevegelsene, som subduksjon og divergerende grenser, for eksempel havbunnsspredning. Transformforkastninger kalles også bevarende plategrenser, siden litosfære verken blir ødelagt eller dannet. Dødehavsriften i Midtøsten er et eksempel på en transformforkastning.
Normalforkastning
Hengveggen har falt vertikalt i forhold til liggveggen. En normalforkastning vil forlenge et segment av jordskorpen.
Også kalt fallrettet ekstensjonsforkastning. Bevegelsen er vertikal (fallrettet) og utvidende (blokkene har glidd fra hverandre).
På engelsk: Normal dip-slip fault.
Reversforkastning
Hengveggen har blitt presset opp i forhold til liggveggen. En reversforkastning vil forkorte et segment av jordskorpen.
Også kalt fallrettet kompresjons- og skyveforkastning. Bevegelsen er vertikal (fallrettet) og sammenpressende (blokkene presses mot hverandre). Grunne kompresjonsforkastninger kalles skyveforkastninger.
På engelsk: Reverse dip-slip fault.
Skråforkastning
På engelsk: Oblique-slip fault.
Overskyvning
Lavvinklet reversforkastning, der hengveggen er skjøvet innover liggveggen og har dannet et skyvedekke over bergartene på motsatt side av forkastningen.
På engelsk: Thrust fault.
Forkastninger i Norge
I Norge er Oslofeltet kjent for sine tydelige forkastninger. Særlig er de iøynefallende langs Ekebergskrenten og Ekebergskråninga, og på begge sider av Nesodden.
Vi kan også finne forkastninger på Nordnes i Bergen.
Kingsman: The Secret Service
Filmen hadde premiere på filmfestivalen Butt-Numb-A-Thon 13. desember 2014, og hadde premiere 27. februar 2015 i Norge.
Handling
Under et oppdrag i Midtøsten i 1997 ofrer en hemmelige agent, Lee Unwin, seg selv for å beskytte sin overordnede, Harry Hart. Hart, som klandrer seg selv for Unwins dødsfall, vender tilbake til London for å gi Unwins enke, Michelle, og hennes unge sønn Gary "Eggsy" en medalje inngravert med et nødnummer. 17 år senere har Eggsy droppet ut av treningen for å bli Royal Marines, til tross for hans intelligens og talent for både gymnastikk og parkour. Når han blir arrestert etter å ha stjålet en bil, ringer Eggsy nødnummeret på farens medalje.
Harry Hart sørger for at Eggsy blir løslatt, og forklarer at han er medlem av Kingsman - En privat etterretningstjeneste grunnlagt av britisk elite som mistet arvingene sine i første verdenskrig, og som ønsket å bruke pengene sine til å beskytte verden. Organisasjonen er oppkalt etter en skredder-butikk som sørget for klær til agentene. Hart, med kodenavnet "Galahad" forklarer at det er en stilling tilgjengelig, etter at agent "Lancelot" ble drept av leiemorderen Gazelle når han forsøkte å redde universitetsprofessor James Arnold fra kidnappere.
Eggsy blir Harts kandidat. Andre kandidater blir eliminert gjennom farlige øvelser som drives av Kingsmans tekniske operatør "Merlin" frem til bare Eggsy og Roxy, en kandidat Eggsy ble venn med, står igjen. Eggsy nekter å gjennomføre den siste testen, å skyte en hundevalp han tok seg av i løpet av treningsprosessen, og Roxy får kallenavnet "Lancelot" Samtidig planlegger en styrtrik filantrop en utslettelse av det meste av menneskeheten, i håp om at dette skal forhindre menneskehetens utryddelse via global oppvarming. Eggsy, "Merlin" og Roxy blir satt inn for å hindre denne planen. Men Eggsy blir oppdaget av en tidligere mislykket Kingsman-rekrutt, Charlie Hesketh, noe som fører til at både Eggsy og Merlin blir avslørt og forsøkt angrepet.
Produksjon
Filmen ble annonsert i oktober 2012 etter at Bryan Singer tok over regissørjobben fra Vaughn på X-Men: Days of Future Past for at Vaughn kunne jobbe på en film basert på Mark Millars tegneserie The Secret Service. I mars 2013 bekreftet 20th Century Fox at filmen kom til å lanseres og satt 14. november 2014 som lanseringsdato for hele verden, og at innspillingen skulle begynne i august 2013.
Innspilling
Innspillingen begynte 6. oktober 2013 i landsbyen Deepcut i Surrey, Storbritannia.
Utgivelse og mottakelse
Filmen ble vist på filmfestivalen Butt-Numb-A-Thon 13. desember 2014 før den hadde ordinær verdenspremiere i Storbritannia 29. januar 2015. I USA hadde 20th Century Fox planlagt å utgi filmen 14. november 2014, men senere ble det bekreftet at filmen hadde blitt utsatt til 13. februar 2015 I Norge hadde filmen premiere 27. februar 2015.
Kritisk mottakelse
I Norge fikk filmen relativt gode omtaler. Både FilmMagasinet og Birger Vestmo i Filmpolitiet på NRK P3 kalte filmen «skamløst underholdende» og ga terningast fem. Også Aftenposten ga filmen terningkast fem, og kalte filmen «James Bond på speed». Dagbladet kritiserte filmen for dens «klamme kvinnesyn» og ga filmen terningast tre, og mente filmen var «en klam, dum og spektakulært selvtilfreds «Harry Potter» for FHM-segmentet».
Ohridsjøen
Ohridsjøen er en innsjø på grensen mellom Albania og Nord-Makedonia. To tredeler av Ohridsjøen ligger i Nord-Makedonia, resten i Albania. Innsjøen har et flateinnhold på 358,2 km² og et volum på 55,4 km³. Kystlinjen er på 87,5 km. Den ligger 695 meter over havet og er omgitt av fjellkjedene Mokra og Jablanica på albansk side og Galicica på makedonsk side. Gjennomsnittlig dybde er 164 m, og største dybde er 289 m. Ohridsjøen er Europas sjuende dypeste innsjø og samtidig en av verdens eldste. Den ble til for mellom fire og ti millioner år siden. Ohridsjøen og dens omgivelser på makedonsk side ble satt på UNESCOs verdensarvliste i 1979. I 2019 ble verdensarvområdet utvidet til å omfatte området på albansk side, inkludert kystområdet på vestsiden av innsjøen.
Parlamentsvalget i Sør-Korea 2012
Det konservative partiet Ny verden fikk fornyet tillit og beholdt sin absolutte majoritet i nasjonalforsamlingen med 152 av 300 mandater. Det største opposisjonspartiet, Det demokratiske enhetspartiet gikk mest fram, men ikke nok og endte med 127 mandater. Partiet samarbeidet med Det forente framskrittspartiet som fikk 13 mandater. Det mindre høyrepartiet, Det frihetlige framskrittspartiet, får fem mandater, mens det bare blir innvalgt tre uavhengige. Opposisjonen dominerer i Seoul og Gyeonggi-provinsen, men Ny verden ble overlegent størst i Gangwon, Chungcheong-provinsene og i sin tradisjonelle bastion, Gyeongsang-provinsene.
Ohridsjøen
Geografi
Ohridsjøen er den dypeste innsjøen på Balkan med 288 m på det dypeste og et middeldyp på 155 m. Innsjøen dekker et areal på 358 km² og inneholder om lag 55,4 km³ med vann. På det lengste er innsjøen 30,4 km lang og med en maksimal bredde på 14,8 km. Total kystlinje er 87,53 km, hvor 56,02 km er i Nord-Makedonia og 31,51 km er i Albania.
Parlamentsvalget i Sør-Korea 2012
Sentrum-venstre
Opposisjonspartiet fra valget i 2008, Det demokratiske partiet, var regjeringsparti mellom 2004 og 2008. I desember 2011 slo det seg sammen med Borgernes samlingsparti med støte fra det største sammenslutningen av fagforbund i Sør-Korea, Federation of Korean Trade Unions for å etablere Det demokratiske enhetspartiet. Målet er å gjenvinne flertallet i nasjonalforsamlingen. Det demokratiske enhetspartiet og Det forente framskrittspartiet har avtalt samarbeid i 16 valgkretser, der det største partiet ikke stiller med kandidater til fordel for det minste partiets kandidater. Samarbeidet har imidlertid ikke gått knirkefritt. Uregelmessigheter i Det forente framskrittspartiets nominasjon i valgkretsen til en av partilederne, Lee Jung-hee, gav opphav til spekulasjoner om at hele samarbeidet skulle ryke. Lee ble beskyldt for å ha jukset seg til en nominasjon i valgkretsen Gwanak B i Seoul, og valgte til slutt å trekke seg som kandidat. De to partienes samarbeid betyr at en i flere valgkretser har blitt enige om at bare ett parti stiller med kandidat til parlamentsvalget, som en felles opposisjonskandidat. Spørsmålet som gjenstår er om denne kandidaten vil være attraktiv for velgerne som ellers ville stemme på andre opposisjonspartier. De to partiene er også enige om å føre en felles valgkamp.
Ohridsjøen
Opphav
Ohridsjøen og Prespasjøen hører til en gruppe sedimentbasseng som oppstod som følge av geotektonisk senking under pliocenepoken opp mot fem millioner år siden på vestsiden av De dinariske alper. På verdensbasis er det få innsjøer som har blitt dannet på liknende måte, blant annet Bajkalsjøen og Tanganyikasjøen. Slike innsjøer har ofte en levetid på mindre enn 100 000 år før de etter hvert blir fylt opp med sediment. Man tror at i Ohridsjøen er denne prosessen forsinket på grunn av innsjøens store dybde og at det meste av sedimentene blir filtrert før de kommer ut i innsjøen. I tillegg er Ohrid-Korca-graben sør for innsjøen fremdeles tektonisk aktiv og subduksjon her kan oppveie sedimenteringen. Prespasjøen har derimot sannsynligvis vært tørr flere ganger gjennom tidene på grunn av den karstiske undergrunnen.
Parlamentsvalget i Sør-Korea 2012
Sentrum-venstre
Et annet sentrumsparti, Det kreative koreapartiet, som opprinnelig var et utbryterparti fra Vårt åpne parti stiller på nytt, selv om partiet har tapt ett av sine tre mandater i suppleringsvalg siden 2008.
Det forente framskrittspartiet var resultatet av en partifusjon mellom den tidligere Demokratisk arbeiderparti, samt medlemmer fra People's Participation Party og deler av Det nye framskrittspartiet. Et utbryterparti fra Demokratisk arbeiderparti, Det nye framskrittspartiet stiller egen liste, men har ingen representasjon i nasjonalforsamlingen, og noen få på lokalt nivå. Partiet fusjonerte 4. mars 2012 med Sosialistpartiet, og ligger lenger til venstre på den politiske skalaen.
Marki de Sade
Donatien Alphonse François, marki de Sade, (født 2. juni 1740, død 2. desember 1814) var en fransk aristokrat, revolusjonær politiker, filosof og forfatter, berømt eller beryktet for sin libertarianske seksualitet og livsstil. Hans arbeid omfatter romaner, noveller, skuespill, dialoger og politiske avhandlinger; i hans egen tid ble en del utgitt under hans eget navn, mens andre ble utgitt anonymt og han nektet for å være forfatteren. Han er best kjent for sine erotiske verker som kombinerte filosofisk samtale med pornografi, skildret seksuelle fantasier med en vektlegging på vold, kriminalitet og blasfemi mot den katolske kirke. Han var også en talsmann for ekstrem frihet, uhindret av moral, religion eller lovverk. Begrepene «sadisme» og «sadist» er avledet fra hans navn.
Parlamentsvalget i Sør-Korea 2012
Andre partier
I tillegg stiller flere nyetablerte partier med usikre mandatsjanser, som Koreas grønne.
Ohridsjøen
Fysiske og geokjemiske egenskaper
Vannet i overflaten av Ohridsjøen renner hovedsakelig mot klokken langs kysten, på grunn av vindpådrag og jordrotasjonen, på samme måte som ekmantransport i havet. Konvektiv blanding under vinteravkjølingen er en dominerende prosess når det gjelder vertikal utveksling av vann i innsjøen. Men i løpet av en normal vinter blir bare de 150–200 øverste metrene blanet, mens de nedste lagene er stabilt lagdelt av salinitet. Denne stabiliteten fører til at en total blanding i hele dypet bare skjer om lag hvert sjuende år.
Ohridsjøen er en næringsfattig innsjø, og i kombinasjon med at vannet blir filtrert i undergrunnen før det kommer ut i innsjøen er Ohridsjøen svært klar, med en sikt på opp til 22 m.
Parlamentsvalget i Sør-Korea 2012
Valgordningen
Valg til Sør-Koreas nasjonalforsamling gjennomføres hvert fjerde år, med årlige suppleringsvalg. Suppleringsvalgene bidrar til at partirepresentasjonen ikke er fast gjennom hele perioden, og et flertall oppnådd ved valg kan derfor gå tapt i perioden. Dette opplevde sist Vårt åpne parti, som oppnådde flertall ved parlamentsvalget i 2004, men mistet flertallet året etter da seks valgkretser holdt suppleringsvalg 30. april 2005. De konservative partiene styrket sin stilling ytterligere ved parlamentsvalget i 2008, der ett parti fikk rent flertall alene.
Marki de Sade
De Sade var sperret inne i ulike fengsler og i et psykiatrisk sykehus i rundt 32 år av sitt liv; 11 år i Paris (hvorav 10 var tilbrakt i Bastillen), en måned i Conciergerie, to år i en festning, ett år i Madelonnettes, tre år i Bicêtre, ett år i Sainte-Pélagie, og 13 år i sinnssykehuset Charenton. Under den franske revolusjonen ble han valgt som delegat til Nasjonalkonventet. Mange av hans verker ble skrevet mens han satt innesperret. Et begrenset utvalg av hans forfatterskap har blitt utgitt på norsk, blant annet Justine eller Dydens ulykker i 1986, oversatt av Jens Bjørneboe.
Ohridsjøen
Fauna
Ohridsjøen inneholder flere endemiske arter (arter som stort sett bare finner her). På liknende måte som Bajkalsjøen og Tanganyikasjøen har Ohridsjøen endemiske arter som dekker hele næringskjeden, fra planteplankton og alger (20 arter), via plantearter (to arter, feks. Chara ohridana), dyreplankton (fem arter; f.eks. Cyclops ochridanus), karpefisker (15 naturlig forekommende arter, f.eks. Barbatula sturanyi, Pachychilon pictum), til rovfisk (to aurearter; «Ohrid-aure» Salmo letnica og «Belvica» Acantholingua ohridana), i tillegg til den mangfoldige endemiske bunnfaunaen (176 arter, feks. Ochridagammarus solidus), særlig krepsdyr, bløtdyr, svamper og planarier.
Parlamentsvalget i Sør-Korea 2012
Valgordningen
Det sørkoreanske valgsystemet er et parallellsystem der velgerne har to stemmer. En stemme gis til et partis kandidat, eller en kandidat som stiller opp som uavhengig, i de 245 valgkretsene der den som får flest stemmer vinner. Den andre stemmen gis til et parti i et nasjonalt forholdstallsvalg som danner grunnlaget for fordelingen av 54 plasser i nasjonalforsamlingen. For å få tilgang til forholdstallsmandatene kreves det minst fem direktevalgte mandater eller en oppslutning på minst tre prosent nasjonalt.
Marki de Sade
Titler og arv
Slekten de Sade vekslet mellom å bruke titlene marquis (marki) og comte (greve). Hans bestefar, Gaspard François de Sade, var den første som benyttet marquis; tidvis var han marquis de Sade, men er dokumentert identifisert som marquis de Mazan. Familien de Sade var noblesse d'épée («sverdadelen»), og hevdet å være blant de eldste, adel som nedstammet fra frankerne.
Viktoriatiden
Viktoriatiden (engelsk: Victorian era) er en periode i Storbritannias historie som omfatter høydepunktet i den industrielle revolusjon og det britiske imperiets mest storslagne tid. Den viktorianske perioden regnes til årene da dronning Victoria regjerte fra 20. juni 1837 og til hennes død 22. januar 1901. Perioden er således oppkalt etter henne. Mange historikere legger begynnelsen på perioden noen år tidligere, da de mener at Reformloven av 1832 markerer inngangen til en ny kulturell æra. Perioden før kalles georgiansk tid, og perioden etter kalles edvardiansk tid, og dens senere halvdel overlapper med den første delen av tiden Belle Époque («Den vakre tiden») i det kontinentale Europa. Denne artikkelen ser på viktoriatiden hovedsakelig fra en britisk synsvinkel og fokus, selv tidsånden var relativt lik i de fleste land i Vest-Europa.
Ohridsjøen
Fauna
Det er i tillegg mer vanlige arter i innsjøen, særlig fugler og europeisk ål Sivkrattet langs bredden av innsjøen er overvintringsplass for hundretusenvis av vadefugler, blant annet sjeldne og truede arter som krøllpelikan, hvitøyeand, svaner, storskrikørn og keiserørn.
Parlamentsvalget i Sør-Korea 2012
Valgordningen
Valgordningen gjør at det er tilstrekkelig med 130 direktevalgte mandater for å oppnå majoritet i nasjonalforsamlingen. De øvrige mandatene vil majoritetspartiet eller partene oppnå gjennom forholdstallsvalget.
Marki de Sade
Titler og arv
I mange år anså de Sades etterkommere hans liv og arbeid som en skandale som måtte undertrykkes og snakkes minst mulig om. Dette endret seg ikke før på midten av 1900-tallet da comte Xavier de Sade tok tittelen marquis tilbake på sitt visittkort, og fattet også interesse for sin stamfars forfatterskap. På den tiden var legendens Marquis de Sade så unevnelig i hans egen familie at Xavier de Sade først hadde fått høre om ham på slutten av 1940-tallet da han ble oppsøkt av en journalist. Han oppdaget deretter et lager av papirer fra de Sade i familiens château ved Condé-en-Brie, og arbeidet med forskere i mange år for å gjøre dem egnet for utgivelse. Hans yngste sønn, marquis Thibault de Sade, har fortsatt dette arbeidet. Familien har også krevd opphavsrett til navnet. Château de Condé ble solgt av familien i 1983. Foruten de manuskripter som familien eier, finnes andre i universiteter og biblioteker. Mange andre har imidlertid gått tapt på 1700- og 1800-tallet. En betydelig mengde ble ødelagt etter de Sades død på ordre fra hans sønn Donatien-Claude-Armand.
Ohridsjøen
Samfunnsøkonomisk
Det ligger tre byer langs kysten av innsjøen: Ohrid og Struga på den makedonske side, og Pogradec i Albania. Det fins også flere fiskelandsbyer, men turisme er nå en økende del av inntekten i området. I nedslagsfeltet til innsjøen bor det om lag 170 000 mennesker, hvor 131 000 bor helt nær kysten av innsjøen (43 000 i Albania og 88 000 i Nord-Makedonia). Befolkningen i har økt med 100 000 de siste 50 årene, noe som har sett press på det skjøre økosystemet. De historiske monumentene og de urørte områdene rundt Ohridsjøen trekker til seg turister. På 1980-tallet besøkte mer enn 200 000 turister den makedonske delen av innsjøen i året, men under Jugoslavia-krisen kollapset turismen, som nå sakte er i ferd med å bygge seg opp igjen.
Parlamentsvalget i Sør-Korea 2012
Valgordningen
Ved valget i 2012 er det bestemt at antallet representanter øker med én til 300. Dette skjer ved at det etableres tre nye valgkretser (Sejong by, Paju og Wonju), samt at fire eksisterende kretser slås sammen til to, henholdsvis i Sør-Gyeongsang og i Sør-Jeolla. Dermed skal det velges 246 representanter i valgkretser i år. I tillegg er det gjort enkelte endringer i grensene til valgkretsene Yongin og Cheonan.
I tillegg til 40 185 119 millioner stemmeberettigede i Sør-Korea, har sørkoreanere i utlandet også kunnet stemme. Innen fristen 2. april hadde 56456 avlagt stemme ved en av 158 ambassader og diplomatiske kontor i 107 land rundt om å verden.